Document ID: 32006R0831

32006R0831
L 150/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 831/2006 НА КОМИСИЯТА
от 2 юни 2006 година
за изменение на Регламент (ЕО) № 622/2003 за определяне на мерки за прилагане на общи основни стандарти относно сигурността на въздухоплаването
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2320/2002 на Европейския парламент и на Съвета от 16 декември 2002 г. за установяване на общи правила в областта на сигурността на гражданското въздухоплаване (1), и по-специално член 4, параграф 2 от него,
като има предвид, че:
(1)
От Комисията се изисква въз основа на Регламент (ЕО) № 2320/2002 да приеме мерки за прилагането на общи основни стандарти за сигурност на въздухоплаването в Общността. Регламент (ЕО) № 622/2003 на Комисията от 4 април 2003 г. за определяне на мерки за прилагане на общите основни стандарти за сигурност на въздухоплаването (2) беше първият акт, с който се установяват такива мерки.
(2)
Съществува необходимост от мерки, с които да се прецизират общите основни стандарти.
(3)
Що се отнася до мерките за въвеждане на стандарти за материали на авиокомпаниите и за карго, куриерски и експресни пратки, съдържанието на Регламент (ЕО) № 622/2003 трябва да бъде ревизирано в светлината на натрупания опит.
(4)
Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (3) предвижда да бъдат изпълнени съответните стандарти за сигурност и безопасност, за да се предостави статут на упълномощен икономически оператор. Съответният упълномощен орган на държавата-членка следва да обсъди дали да вземе предвид приложимата информация, предоставена от митническите власти, при определянето, одобряването или изброяването на даден агент като регулиран агент.
(5)
В съответствие с Регламент (ЕО) № 2320/2002 и с цел да се предотвратят действия на незаконно вмешателство, мерките, посочени в приложението към Регламент (ЕО) № 622/2003 следва да бъдат поверителни и не следва да бъдат публикувани. Същото правило задължително се прилага и към всеки акт за изменение.
(6)
Регламент (ЕО) № 622/2003 следва да бъде съответно изменен.
(7)
Мерките, предвидени в настоящия регламент, са в съответствие със становището на Комитета за сигурност на гражданското въздухоплаване,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 622/2003 се изменя съгласно приложението към настоящия регламент.
Член 3 от посочения регламент се прилага по отношение на поверителния характер на настоящото приложение.
Член 2
Настоящият регламент влиза в сила на 1 януари 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 юни 2006 година.

Labels: 7
12
8